Source: https://www.porada.sk/archive/index.php/t-1941.html?s=5ab87ef9d197eedd6e4dd30b1968af5a
Timestamp: 2020-07-08 10:46:39+00:00

Document:
Vym.základ pri neplatenom voľne [Archív] - PORADA.sk
Vym.základ pri neplatenom voľne
16.09.04,11:00
Fuu dnes mám ťažký deň, mám ďalšiu otázku pre kolegov-kolegyne:
Ak má zamestnanec 4 hod(8hod.uväzok) neplatené voľno, tak sa sociálne poistenie nepreruší. Potom ale maximálny vymeriavací základ napr. pre mesiac september bude 43095:30 x 22 dní, alebo x 21,5 dní , samozrejme za predpokladu že žiadna iná neprítomnosť v tomto mesiaci nebola.
43095:30=1436,5 x 22=31603
43095:30=1436,5 x 21,5 =30885
Prvá možnosť je správna, teda krát 22 dní, lebo fakticky k prerušeniu nedošlo.
"Merná jednotka" prerušenia poistenia je totiž podľa výkladu Soc.poisťovne 1 celý deň.
16.09.04,15:27
prosim o radu p. Mihál,
ak niekto cerpá neplatené volno, kto za neho platí poistné-zdravotne, soc., kedze k preruseniu platenia poistného nedochádza???
17.09.04,08:06
Danka, podľa výkladu zákona o soc.poistení Sociálnou poisťovňou k prerušeniu (sociálneho!) poistenia dochádza, ak neplatené voľno trvá aspoň 1 celý deň. V horeuvedenej otázke ide o to, že neplatené voľno trvalo len časť dňa - preto nedochádza k prerušeniu.
17.09.04,08:07
ahááá, dakujem velmi pekne p. Mihal, takze poistné sa za toto obdobie neplati. Ako ako je to so zdravotnym poistenim mi viete prosim napisat?
17.09.04,09:15
Pri ZP sa musí dodržať ustanovenie o minimálnom VZ, čiže ten musí byť aspoň 3000 Sk. Ak zamestnanec má základný plat napr. 10000 Sk a má neplatené voľno týždeň či dva - zarobí povedzme 5000 Sk, tak VZ pre ZP bude tých 5000 Sk, lebo je to viac ako 3000. Ak by ale mal buď malý plat, alebo veľa dní neplateného voľna, a jeho hrubý príjem bude vďaka tomu menej ako 3000 Sk, tak zdravotné poistenie sa musí odviesť z VZ 3000 Sk.
16.11.04,06:53
Zamestnanec mal neplatené voľno od 1.3.2004 do 14.5.2004. Zamestnávateľ zaplatil zdravotné poistenie za 3/04 a 4/04 z VZ 3000,- Sk. Za 5/04 odviedol nasledovné odvody: Za obdobie 1.5 - 14.5. z VZ 1/2 z 3000,- a za obdobie 15.5. - 31.5. za pomernú časť výplaty ( 3700,-). Bol jeho postup správny?
16.11.04,07:23
Nebol, za 5/04 mal odviesť ZP zo mzdy 3700 Sk.
Vymeriavací základ mal byť 3700. Ustanovenie zákona, podľa ktorého VZ musí byť najmenej 3000 Sk, by bolo dodržané.
16.11.04,07:29
Ďakujem pán Michal za odpoveď. Tiež som si myslela že to nemá spravne len sa mi nechcelo veriť že musím prerobiť výplaty od 1.1.2004 a za každý mesiac posielať opravné výkazy. Mám totíž nového klienta ktorému prerábam účtovníctvo od 1.1.2004 lebo predchádzajúca účtovníčka všetko domotala, začínajúc od DPH až po mzdy.
16.11.04,08:45
Viktoria, nezávidím Ti... Opravovať po niekom.... Ja to radšej riešim tak, že si to zaúčtujem od začiatku. A potom za to ručím. Ale takto... Nikdy nevieš či časom niečo nevyskočí ako neevidované, neúčtované alebo 2x účtované, neuhradené a pritom je to uhradené....
Veľa šťastia a trpezlivosti Ti prajem
16.11.04,09:17
Veď práve, aj ja to účtujem od začiatku, ale výkazy do Soc. poist. , zdrav. poist. a za DPH už boli podané a teraz musím za každý mesiac podať opravný.
Už niekedy strácam nervy lebo ani nemám všetky kópie tých výkazov. Ale čo úž urobíme ak sú účtovníčky ktoré nepotrebujú ani školenia ani zákony a pritom všetko ovládajú. Výsledok je potom podobný ako teraz umňa.
21.12.06,12:34
Chcem sa spýtať, zamestnanec mal absenciu od 01.-03.11.2006. A 3.11.2006 taktiež bol ukončený pracovný pomer. Je to takto správne:
VZ SP 0,-
VZ ZP 6900 : 30 = 230 x 3 = 690,- ?
Neviem prečo mi program vykazujem aj náhradu za 01.11.2006 - /štátny sviatok/, keď mal absenciu !!!! /tým by bol aj VZ na SP/
Ďakujem za Vašu odpoveď, lebo už mi riadne zašibáva z toho.
21.12.06,14:12
18.01.07,20:48
Dufam ze moja otazka patri do tejto temy, chcem sa len spytat ak si zamestnanec zoberie neplatene volno lebo bude mat dohodu o vykonani prace u ineho zamestnavatela, kde odide do zahranicia na vykon urcitej prace....tak ako to bude s odvodmi do soc. a zdravotnej poistovne? Z dohody o VP sa ZP neplati...
Neplatene volno bude cerpat od 22.1. na dva mesiace
Teda za januar bude mat este mzdu, z ktorej budu vypocitane a odvedene odvody do SP a ZP.
Zamesnavatel ho odhlasi zo SP? Zo ZP nie?
Ak to bude s odvosdmi za marec...
Kto...{zamestnavatel u ktoreho bude cerpat neplatene volnp,zamestnanec}...
z coho a
kam odvedie?
neplatene volno bude menej ako 1 rok...
19.01.07,08:18
Zo ZP ho odhlasovať netreba. Zamestnávateľ, u ktorého bude čerpať neplatené voľno, musí každý mesiac počas neplateného voľna odvádzať odvody aj za seba aj za zamestnanca z minimálnej mzdy 7600,-.
Na SP mu nahlásiť na RLFO prerušenie poistenia a odvody sa tu počas neplateného voľna neplatia žiadne.
24.01.07,15:53
Ahojte potrebujem poradiť v špecifickom prípade - kombinácia neplateného voľna a zdravotné poistenie.
Mám zamestnanca, ktorý má od 2.1.2007 neplatené voľno (až do konca januára 2007). Súčasne však je od 8.1.2007 PN, a tak jeho VZ za 01/2007 je 0. Bude odvod zamestnávateľa aj zamestnanca do ZP za 01/2007 z minimálnej mzdy 7600 Sk ? Napriek tomu, že je PN a vlastne nepracoval (čiže reálne čerpal NV) iba 4 dni ?
Mám v tom nejaký zmätok - ďakujem vopred za radu.
24.01.07,16:15
Ja by som neplatené voľno ukončila k 07.01. a min.VZ by bol za 01.01 až 07.01. = 1652,- (7600/23*5) - mesačne odmeňovaný zamestnanec, počet dní na výkaze by bol 7.
PS: Jeho mzda asi nebude nula keď 01.01-SV bude mať zaplatený.
24.01.07,18:42
Na zdravotnú poisťovňu sa neplatené voľno nenahlasuje. Takže kľudne by som ho nechala bežať ďalej s tým, že do ZP by som normálne nahlásila začiatok PN - odvody by tým pádom odo dňa nahlásenia PN neplatil. ;)
24.01.07,23:16
Áno, súhlasím, že na ZP nahlási začiatok PN, ale čo s dobou od 1.1. do 7.1.2007. Bude platiť ZP zo 7600 Sk, alebo iba zo sumy, ktorú píše janber (7600/23*5)?
P.S. Jeho VZ je 0 a za sviatok nemá náhradu mzdy, pretože je odmeňovaný mesačnou mzdou a potom sa postupuje v zmysle § 122, ods.3 - druhá a tretia veta.
25.01.07,07:48
Keď nemá náhradu tak mu patrí mzda ako za pracovný deň, či nie?
25.01.07,11:01
Jemu síce nepatrí náhrada mzdy, ale patrí mu mzda za tento deň - sviatok (citujem § 122 odst. 3, 2 a 3 veta - u zamestnanca, ktorý je odmeňovaný mesačnou mzdou, sa sviatok, ktorý pripadne na jeho obvylý pracovný deň, považuje za odpracovaný deň, za ktorý mu patrí mzda. Tomuto zamestnancovi náhrada mzdy za sviatok nepatrí.) Náhrada mzdy mu nepatrí preto, lebo tento deň už má zaplatený, ako odpracovaný deň.
Od 1.1. do 7.1. 2007 musí odviesť do ZP odvod z minimálnej mzdy (7600/23*5=1653,-), od 8.1.2007, kedy začala PN, už odvody neplatí. Takže ak jeho mzda za 1.1.2007 nedosiahne sumu 1653,- tak treba navýšiť VZ na odvod do ZP do tejto sumy. ;)
25.01.07,11:08
min.VZ sa zaokrúhľuje na celé koruny nahor?
25.01.07,11:57
Myslím, že každý VZ a aj mzda sa zaokrúhľuje na celé koruny nahor. ;)
25.01.07,12:31
To sa mi nezdá,môžeš uviesť § podľa, kt. sa vypočítaná mzda zaokrúhľuje na celé koruny nahor.
PS:doteraz som si myslela, že mzdu zaokrúhľujem matematicky na celé koruny
25.01.07,12:36
Zákonník práce § 130 ods. 1 ;)
25.01.07,12:40
§130 hovorí o výplate mzdy, čiže o čistej mzde
25.01.07,12:43
No ja neviem, nikde tam nevidím napísané "čistá mzda".
Zákon podľa mňa vždy hovorí o hrubej mzde, pretože ty predsa zamestnancovi vyplácaš hrubú mzdu, akurát že mu ju pred poslaním na účet alebo odovzdaním do ruky zdaníš a odvedieš odvody.
25.01.07,12:58
Nechcem to ďalej rozvádzať v tejto téme, nakoľko to sem nepatrí, ale budem rada keď nás niekto rozsúdi.
PS:Ako potom počítaš mzdu keď má zamestnanec napr. aj dovolenku, každú zložku mzdy zaokrúhliš samostatne nahor alebo necháš na haliere a potom výslednú hrubú zaokrúhliš nahor. :o)
25.01.07,13:05
Tiež si rada počkám na niekoho názor k tejto téme.
Ťažko povedať ako to robím ja, pretože všetko prepočítava program. Ale keď pozerám zákon, čo sa týka náhrad mzdy, tak § 132 hovorí, že ustanovenia § 129 až 131 sa vzťahujú rovnako aj na náhradu mzdy (§ 130 sa týka presne výplaty mzdy).
25.01.07,15:22
Ďakujem všetkým za rady - pomohlo.
15.04.09,08:02
Zamestnanec mal v novembri 2008 od 1.11. - do 15.11.2008 neplatené voľno. Čiže 15 kalendárnych dní bol na neplatenom voľne a 15 kalendárnych dní v práci. Keďže sme v mesiaci november mali odmeny za celý rok jeho hrubá mzda bola 28 500,- Sk.
Tento rok ochorel, a na sociálnej poisťovni nám oznámili, že sme nemali odviesť odvody z celej sumy 28 500,- ale len z polovice stropu 30 219,- sk čo vtedy platil.
Vedel by mi to niekto popísať ako krátiť maximálny VZ ??
A čo teraz ? Ak sa mi zmenia odvody do SP zmení sa mi aj výška dane ...
Na SP nám vznikne preplatok ale na dani nedoplatok.
15.04.09,08:11
Maximálny VZ okrem úrazového poistenia sa kráti za kalendárne dni, kedy poistenie netrvalo a za doby, za ktoré sa poistné neplatí (napr. PN). Maximálny VZ sa vydelí počtom dní v mesiaci, zaokrúhli sa na 2 des. miesta nahor a vynásobí sa počtom kal.dní za ktoré sa poistné platí, zaokrúhli sa na SK nahor (v r.2008).
Keďže poistné budete vracať teraz, ide o vrátené poistné za minulé roky, ktoré je zdaniteľným príjmom tohoto roku (t.j. neponižuje sa poistné ale navyšuje sa prijem). Do výkazu pre SP to ide ako oprava v mesiaci, kedy to zamestnancovi vrátite, pre daň je to, ako som písala, príjem v mesiaci, kedy to zamestnancovi vraciate. Potvrdenie pre PN ale musíte opraviť a dať VZ opravený za 11. mesiac. Tiež zamestnancovi treba prepočítať denný vymeriavací základ s ktorým platíte náhradu príjmu pri PN.
15.04.09,08:37
Takže potrebujeme opraviť len nemocenské a garančný fond ? Pretože pri ostatných fondoch je vyšší maximálny VZ až 80 584,- Sk.
A nemusela by som opravovať 4.Q.2008 ani ročné hlásenie na DU ? Bude stačiť opraviť odvody, vyčísliť rozdiel na dani doplatiť ho a rozdiel k výplate vyplatiť zamestnancovi ?
15.04.09,11:38
Na daňovom úrade nám povedali, že musíme opraviť aj daň ak sa viaže k roku 2008 a aj štvrťročný výkaz aj ročný výkaz. Na SP musíme podať opravný výkaz za 11/2008.
15.04.09,12:32
Na DÚ Vám povedali zle - skúste dať radšej písomný dopyt. Vrátené poistné je príjmom zo závislej činnosti podľa §5 ods.1 písm. i).

References: § 122
 § 122
 § 130

§130
 § 132
 § 129
 §5